बताते चलें कि मंदिर का ऐतिहासिक और पौराणिक महत्व है। अष्टकोणीय चबूतरे पर बना अष्टकोणीय मन्दिर प्राचीन काल का है। पूर्व मुख्यमन्त्री स्वर्गीय बीर बहादुर सिंह ने इसका जिर्णोद्धार कराया और बगल में ही मृत्युञ्जेश्वर महादेव का विशाल मन्दिर बनवाया। यूँ तो पूरे वर्ष इस मन्दिर पर धार्मिक संस्कार होते रहते हैं लेकिन महाशिवरात्रि के दिन भारी संख्या में लोग पूजा अर्चना जलाभिषेक के लिए यहां आते हैं। यहां लगने वाला मेला भी प्राचीन काल से लगता है। मन्दिर के महन्थ शिवनाथ शरण और ग्राम प्रधान अरविन्द राम त्रिपाठी एडवोकेट ने बताया कि जलाभिषेक और मेले की तैयारियां पूरी कर ली गई हैं।